 الحبيب الشوباني، رئيس مجلس جهة درعة تافيلات، المنتمي لحزب العدالة والتنمية، معندوش كاع علاش يشحم. هادي أيام سمعات ليه الفرقة الجهوية للشرطة القضائية المكلفة بجرائم المالية بفاس بسبب اختلالات مالية وإدارية بمجلس الجهة الذي يوجد على رأسه. “كود” كان عندها السبق فالخبر ومابغيناش نشروه لأكثر من 3 أيام لسبب عندو علاقة بأخلاقيات المهنة. حنا عارفين بأنه كاين حسابات سياسية وعمرنا غادي نكون طرف أو بوق ديال شي حد كيفما كان لونه لكن خبر مثول الشوباني أمام الفرقة الأمنية المذكورة بتعليمات من الوكيل العام بفاس كان صحيح وعندنا التفاصيل كولها. نرجعو علاش مابغيناش نكتبو الخبر في حينه وانتظرنا حتى دازت 3 أيام. السبب الوحيد هو بقينا كنساينو سيدهوم الشوباني يجاوبنا فالهاتف. “كود” عيطات ليه اكثر من 10 مرات. وماشي غير هادشي صيفطنا ليه ميساج فالواتساب وقراه باش ناخدو وجهة نظرو على التحقيق الجاري معه لكن رفض يجاوب. هنا الشوباني خربقها. علاش يا السي الشوباني مقدتيش تعطي هاد التوضيحات قبل ؟ علاش سكتي؟. راه سكوتك كيبين بأن شي حاجة تما ماشي هي هاديك. كان خاص تكون عندو الجرأة وتخرج تقول التوضيحات ديالك ماشي تصدرها حتى خرجات “كود” الموضوع. الشوباني خرج اليوم بشي توضحيات غبية قاليك الشكاية الموضوعة ضده “كيدية” تقدم بها بعض أعضاء المعارضة بمجلس الجهة. حنا ماشي شغلنا تكون كيدية أو ماشي كيدية. المهم أن الشوباني رجل سياسي وقيادي بارز فـ”البي جي دي” مَثُل أمام ضباط الشرطة القضائية. وبالنسبة لنا هذا راه خبر وأي وواحد رجل سياسة مشا للقضاء اكتبنا عليه ماشي غير البي جي دجي. راه كتبنا على الأحرار والحركة الشعبية والبام والاستقلال وكولشي. ملفات جرائم المالية دفاس تقريبا “كود” دارت ليها التغطية كولها بدون استثناء وبلا خلفية. توضيح الشبواني قاليك أن كل ما نشر عليه “فيه كثير من الاختلاق المتعمد والخلط المقصود”، كما أنها تعمد الصحافة قاليك استعمال قاموس يستهدف التشهير والقذف والمس بالشرف، الشيء الذي يؤكد أن تلك الشكاية الكيدية ذات لبوس سياسي وتشكل مادة موجهة للإستثمار الإعلامي السياسوي في مناخ التحضير للانتخابات الذي دخلته بلادنا والذي يتوافق زمنيا مع بداية العد العكسي لنهاية الولاية الانتدابية لمجلس الجهة. ردّك يا الشوباني مخربق والإعلام كيدير خدمتو. انهار متبغي حد يكتب عليه سالي من السياسة. وزاد أن أحد أعضاء المعارضة من صناع الشكاية اللّي قالك أنها “كيدية” ضُبط في شهر مارس 2020 متلبسا بجريمة الرشوة ، بعد لجوء أحد المستثمرين للرقم الأخضر للتبليغ عن ابتزازه له، بصفته يشغل أيضا منصب رئيس جماعة قروية، وقد قضى بسبب ذلك عقوبة حبسية انتهت مدتها قبل حوالي أسبوعين. كما أشار إلى أن عضوا آخر من مقدمي الشكاية كان يسعى لنيل خدمة بيع حافلات النقل المدرسي بثمن مرتفع، لولا أن يقظة مكتب المجلس مكنت من اعتماد المقاربة القانونية التي جعلت المجلس يحصل على أفضل عرض تشهد على خدماته الجيدة جميع الجماعات الترابية بالجهة. ويا السي الشوباني علاش هادشي مقديتيش تقولو انهار كانت “كود” كتعيط ليك. عدم ردّك على مكالماتنا الهاتفية المتكررة يؤكد بأن شي حاجة تما ماشي هي هاديك. وأكد أنه منذ بداية حياته المهنية سنة 1985، وبعد 17 سنة من التدريس، و10 سنوات من عضوية البرلمان، و 3 سنوات من عضوية الحكومة، و 5 سنوات من رئاسة الجهة، فإن ” كل ثروته العقارية ” هي بيت مساحته 150 مترا مربعا في حي شعبي بتمارة . وقاليك الشوباني “لا توجد لديه ولا لدى أصوله أو فروعه عقارات أو أرصدة بنكية لا داخل الوطن ولا خارجه، وأن كل رأسماله هو شرفي ومساهماتي المتنوعة لخدمة وطنه في مختلف مواقع المسؤولية التي تشرف بتحملها في مسار مهني وسياسي يمتد على طول 35 سنة من البذل والعطاء”. 
الشوباني معندوش علاش يحشم .. قال ان الصحافة كتدير ليه التشهير بسبب الأبحاث التمهيدية اللّي دايراها معاه الفرقة الوطنية حول اختلالات مالية فمجلس جهة درعة تافيلالت! وعلاش مني كنا كنعيطو ليك مابغيتيش تجاوب؟